19 anholdelser for småslagsmål og overtrædelser af ordensbekendtgørelsen lyder som en travl nat for politiet, men faktisk vidner tallene om et stille og roligt karneval i Aalborg. Vagtchef ved Nordjyllands Politi Åge Pedersen siger: - Vi er sluppet for de grimme voldssager og heldigvis er ingen kommet alvorligt til skade. Ifølge Åge Pedersen er det dog endnu for tidligt at gøre endelig status. - Der var især i starten af karnevalsoptoget en del småslagsmål på Vesterbro og ved Tyren, og de kan betyde, at vi får et par voldsanmeldelser i dag eller i morgen, siger vagtchefen.

Referat:
Nådigt sluppet! Sådan lyder status fra Nordjyllands Politi efter nattens karneval.